
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ Αρ. Φύλλου 1440 

18 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Απόφασης περί συγκρότησης Τεχνικής 
Επιτροπής για την έκδοση αδειών διαμονής ενι¬ 
αίου τύπου με τη μορφή αυτοτελούς εγγράφου. 

Αντικατάσταση μέλους Τεχνικής Επιτροπής. 1 

Έγκριση απογευματινής υπερωριακής εργασίας υπαλ¬ 
λήλων της Γενικής Διεύθυνσης Μισθών και Συντά¬ 
ξεων του Γενικού Λογιστηρίου του Κράτους. 2 

Τύπος, δικαιολογητικά, αρμόδιες υπηρεσίες και διαδικα¬ 
σία έκδοσης δελτίων ταυτότητας Ελλήνων πολιτών. 3 
Σύσταση θέσεων στον Οργανισμό Τουριστικής Εκ¬ 
παίδευσης και Κατάρτισης (ΟΤΕΚ) κατ’ εφαρμο¬ 
γή του π.δ. 164/2004». 4 


Α ΠΟΦΑΣΕΙ Σ 

Αριθμ. οικ. 18940/05 (1) 

Τροποποίηση Απόφασης περί συγκρότησης Τεχνικής 
Επιτροπής για την έκδοση αδειών διαμονής ενιαίου 
τύπου με τη μορφή αυτοτελούς εγγράφου. Αντικα¬ 
τάσταση μέλους Τεχνικής Επιτροπής. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 18 του άρθρου 18 του ν. 
2503/1997 (ΦΕΚ 107Α'). 

1. Την υπ’ αριθμ. 20050/04/21.12.2004 απόφαση Υπουρ¬ 
γού Εσωτερικών Δημόσιας Διοίκησης & Αποκέντρωσης 
(ΦΕΚ Β/1892/21.12.2004) με την οποία συγκροτήθηκε Τε¬ 
χνική Επιτροπή για την έκδοση αδειών διαμονής ενιαίου 
τύπου με τη μορφή αυτοτελούς εγγράφου 

2. Την ανάγκη τροποποίησης της ανωτέρω απόφασης, 
ως προς την αντικατάσταση ενός μέλους της τεχνικής 
επιτροπής 

3. Το υπ’ αριθμ. 3497.5/19/ΑΣ 2488 της 3ης Οκτωβρίου 
2005, έγγραφο της Γ4 Δ/νσης Δικαιοσύνης Εσωτερικών 
Υποθέσεων & δοΙτοηροη του Υπουργείου Εξωτερικών, 
αποφασίζουμε: 

Την αντικατάσταση του μέλους της Τεχνικής Επι¬ 
τροπής, Τσιέπα Σταύρου, με το βαθμό του Σύμβουλου 


Πρεσβείας Α Υποδιευθυντή Γ4 Δ/νσης Δικαιοσύνης 
Εσωτερικών Υποθέσεων & δοΟοηςοη Υπουργείου Εξω¬ 
τερικών, από τον Παπακώστα Αντώνιο, με το βαθμό 
Γραμματέα Πρεσβείας Α ' της Γ4 Δ/νσης Δικαιοσύνης 
Εσωτερικών Υποθέσεων & δοΟοηροη Υπουργείου Εξω¬ 
τερικών, λόγω μετάθεσης του στο εξωτερικό. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Οκτωβρίου 2005 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθ. οικ. 2/54747/0022 (2) 

Έγκριση απογευματινής υπερωριακής εργασίας υπαλ¬ 
λήλων της Γ ενικής Διεύθυνσης Μισθών και Συντάξε¬ 
ων του Γενικού Λογιστηρίου του Κράτους. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

2. Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.ΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενι¬ 
κού Σώματος και άλλες συναφείς διατάξεις». 

3. Την υπ’ αριθμ. 2/40508/0004/23.7.2004 (ΦΕΚ 1185/Β/ 
3.8.2004) Απόφαση μεταβίβασης αρμοδιοτήτων και της 
εξουσίας να υπογράφουν “Με εντολή Υφυπουργού” στο 
Γ ενικό Γ ραμματέα Δημοσιονομικής Πολιτικής, στους Γ ενι¬ 
κούς Διευθυντές και στους Προϊσταμένους Διευθύνσεων 
και Τμημάτων του Γ.Λ.Κ. και της Γ ενικής Διεύθυνσης Δη¬ 
μόσιας Περιουσίας και Εθνικών Κληροδοτημάτων. 

4. Το υπ’ αριθμ. 84792/1.9.2005, 84283/31.8.2005, 86333/ 
2.9.2005, 86475/5.9.2005, 85900/2.9.2005 και 92338/0050/ 
16.9.2005 έγγραφα των Διευθυντών των Δ/νσεων της 
Γενικής Διεύθυνσης Μισθών & Συντάξεων, όπου ανα- 
φέρονται οι λόγοι για την ανάγκη καθιέρωσης υπερω- 
ριακής εργασίας. 

5. Το υπ’ αριθμ. 2/46853/20.9.2005 έγγραφο της Δ-4 
Προσωπικού. 

6. Το γεγονός ότι από την απόφαση αυτή προκαλείται 
δαπάνη ύψους 243.984 € περίπου σε βάρος του Κρατι¬ 
κού Προϋπολογισμού οικονομικού έτους 2005, η οποία 
θα αντιμετωπισθεί από τις εγγεγραμμένες πιστώσεις Λ 
Ειδικού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής υπερωρι- 
ακής εργασίας κατά το χρονικό διάστημα από 1.9.2005 
μέχρι 31.12.2005 για διακόσιους είκοσι τέσσερις (224) 
υπαλλήλους, που υπηρετούν στην Γενική Διεύθυνση 
Μισθών & Συντάξεων του Γ.Λ.Κ. 

Α. Οι ανωτέρω συνολικές εγκεκριμένες ώρες κατά το 
ως άνω χρονικό διάστημα κατανέμονται κατά Διεύθυν¬ 
ση και μέχρι εξήντα (60) ώρες μηνιαία ανά υπάλληλο 
ως εξής: 

1. Για είκοσι δύο (22) υπαλλήλους, της Δ.42 Κανονισμού 
Πολιτικών Συντάξεων, 5.280 ώρες συνολικά. 

2. Γ ια δέκα πέντε (15) υπαλλήλους της, της Δ.43 Κα¬ 
νονισμού Συντάξεων Υπαλλήλων Ν.Π.Δ.Δ. και Ειδικών 
Κατηγοριών, 3.600 ώρες συνολικά. 

3. Γ ια είκοσι ένα (21) υπαλλήλους, της Δ.44 Κανονισμού 
Στρατιωτικών και Πολεμικών Συντάξεων, 5.040 ώρες 
συνολικά. 

4. Γ ια σαράντα πέντε (45) υπαλλήλους, της Δ.45 Ελέγ¬ 
χου και Εντολής Πληρωμής Πολιτικών και Προσωπικών 
Συντάξεων, 10.800 ώρες συνολικά. 

5. Γ ια είκοσι οκτώ (28) υπαλλήλους, της Δ.46 Ελέγχου 
και Εντολής Πληρωμής Στρατιωτικών και Πολεμικών 
Συντάξεων, 6.720 ώρες συνολικά. 

6. Γ ια δώδεκα (12) υπαλλήλους, της Δ.47 Νομοπαρα¬ 
σκευαστικής Εργασίας, Ενστάσεων και Προσφυγών, 
2.880 ώρες συνολικά. 

7. Γ ια είκοσι τέσσερις (24) υπαλλήλους, του τμήματος 
Διεκπεραίωσης Τ48, 5.760 ώρες συνολικά. 

Β. 1. Για τριάντα δύο (32) υπαλλήλους , της Δ-50 Εκ¬ 
καθάρισης , Ελέγχου & Εντολής Πληρωμής Αποδοχών, 
3.840 ώρες συνολικά και μέχρι τριάντα (30) ώρες μηνιαία 
για κάθε υπάλληλο. 

2. Για είκοσι πέντε (25) υπαλλήλους της Δ-22 Μισθολο¬ 
γίου , 3.000 ώρες συνολικά και μέχρι τριάντα (30) ώρες 
μηνιαία για κάθε υπάλληλο. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να 
μετέχουν και περισσότεροι υπάλληλοι καθώς και απο- 
σπασμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν όπως ακριβώς αυτές έχουν κατα¬ 
γράφει στα σχετικά έγγραφα αιτήματα για την έγκριση 
υπερωριακής απασχόλησης, θα γίνει με αποφάσεις των 
Διευθυντών των παραπάνω Διευθύνσεων. Οι αποφάσεις 
αυτές θα κοινοποιούνται στη Δ-4 Προσωπικού στο Γ ρα¬ 
φείο του Γ ενικού Γ ραμματέα και στα Γ ραφεία των καθ’ 
ύλην αρμόδιων Γ εν. Δ/ντών. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η πα¬ 
ράδοση του έργου θα βεβαιώνεται εγγράφως από 
τους Διευθυντές των Δ/νσεων στην Δ4 Προσωπικού, 
στο Γ ραφείο του Γ εν. Γ ραμματέα και στα Γ ραφεία των 
Γ εν. Δ/ντών. 


Η απόφαση αυτή που ισχύει (1) ένα μήνα πριν από την 
δημοσίευσή της, να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2005 

Με εντολή Υφυπουργού 
Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθ. 3021/19/53 (3) 

Τύπος, δικαιολογητικά, αρμόδιες υπηρεσίες και διαδι¬ 
κασία έκδοσης δελτίων ταυτότητας Ελλήνων πο¬ 
λιτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη : 

1. Τις διατάξεις του άρθρου 4 του ν.δ.127/1969 «Περί 
της αποδεικτικής ισχύος των αστυνομικών ταυτοτήτων» 
(Α'- 29). 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ/τος 63/2005 (Α'- 98). 

3. Το άρθρο 22 παρ. 3 του ν.2362/1995 «Περί Δημοσίου 
Λογιστικού, Ελέγχου των δαπανών του Κράτους και 
άλλες διατάξεις» (Α'- 247). 

4. Τις διατάξεις της υπ’ αριθμ. 1465Θ/ΔΙΟΕ 85 από 
17.3.2004 απόφασης Πρωθυπουργού και Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β'- 519). 

5. Το γεγονός ότι από τις διατάξεις της παρούσας 
απόφασης προκαλούνται δαπάνες σε βάρος του κρα¬ 
τικού προϋπολογισμού ύψους 242.000,00 ευρώ, περίπου 
για το τρέχον οικονομικό έτος 2005,1.131.000,00 ευρώ, 
περίπου για το οικονομικό έτος 2006,172.000,00 ευρώ 
περίπου για το οικονομικό έτος 2007, 23.000,00 ευρώ πε¬ 
ρίπου για το οικονομικό έτος 2008 και 177.000,00 ευρώ 
περίπου για το οικονομικό έτος 2009 και 23.000,00 ευρώ 
περίπου για το οικονομικό έτος 2010. Οι δαπάνες του 
τρέχοντος οικονομικού έτους 2005 θα αντιμετωπισθούν 
από τις εγγεγραμμένες πιστώσεις του εκτελούμενου Π/Υ 
εξόδων του Ε.Φ. 43 -110 «ΕΛΛΗΝΙΚΗ ΑΣΤΥΝΟΜΙΑ». Οι δα¬ 
πάνες του έτους 2006 και καθενός από τα επόμενα έτη 
θα αντιμετωπίζονται από τις πιστώσεις που θα εγκρίνο- 
νται για το σκοπό αυτό στον αντίστοιχο, κατ' έτος, Π/Υ 
εξόδων του ίδιου ως άνω Ε.Φ., αποφασίζουμε: 

Αρθρο 1. 

Αρμόδιες για την έκδοση αρχές. 

Δελτία ταυτότητας Ελλήνων πολιτών εκδίδονται από 
το τμήμα ασφαλείας του τόπου κατοικίας του ενδια¬ 
φερομένου για την περιφέρεια της Γενικής Αστυνομι¬ 
κής Διεύθυνσης Αττικής ή Θεσσαλονίκης και από την 
υποδιεύθυνση ή το τμήμα ασφαλείας του τόπου κα¬ 
τοικίας του ενδιαφερομένου για την υπόλοιπη Χώρα. 
Όπου δεν λειτουργούν τέτοιες υπηρεσίες τα δελτία 
ταυτότητας εκδίδονται από το αστυνομικό τμήμα που 
ασκεί αρμοδιότητες ασφαλείας στον τόπο κατοικίας 
του ενδιαφερομένου. 

Άρθρο 2. 

Δικαιολογητικά. 

1, Για την έκδοση του δελτίου ταυτότητας υποβάλλο¬ 
νται αυτοπροσώπως από τον 

ενδιαφερόμενο στην αρμόδια αστυνομική αρχή τα 
ακόλουθα δικαιολογητικά: 

α. Αίτηση, εις τριπλούν, ο τύπος της οποίας ορίζεται 
στο Τμήμα Α' του παραρτήματος του άρθρου 12. Η αί¬ 
τηση διατίθεται και συμπληρώνεται από την αρμόδια 
αστυνομική αρχή με βάση τα στοιχεία ταυτότητας του 
ενδιαφερομένου όπως αυτά προκύπτουν από το παρα¬ 
κάτω πιστοποιητικό. Το επώνυμο, το όνομα και το όνομα 
πατέρα αναγράφονται και με λατινικούς χαρακτήρες, 
με μεταγραφή σύμφωνα με το πρότυπο ΕΛ.Ο.Τ. 743 που 
καθορίζεται από τη ΔΙΕΜ Φ. 06.5/Α 12167 από 28.9.1983 
απόφαση του Υπουργού Προεδρίας της Κυβέρνησης 
(ΦΕΚ Β' - 579). Τα ως άνω στοιχεία αναγράφονται κατά 
παρέκκλιση του προτύπου αυτού, μετά από αίτημα του 
ενδιαφερομένου, όπως αυτά είναι εγγεγραμμένα σε 
προηγούμενο ταξιδιωτικό ή άλλο έγγραφο ημεδαπής 
ή αλλοδαπής αρχής το οποίο ο αϊτών υποχρεούται να 
επιδείξει. Η αρχή έκδοσης τηρεί φωτοαντίγραφο του 
εγγράφου αυτού μαζί με τα λοιπά δικαιολογητικά. 

β. Πρωτότυπο πιστοποιητικό του δήμου ή της κοινότη¬ 
τας στο δημοτολόγιο του οποίου είναι εγγεγραμμένος ο 
αϊτών, όπου αναγράφονται τα εξής στοιχεία ταυτότητας: 
Επώνυμο, όνομα, όνομα πατέρα, επώνυμο πατέρα, όνομα 
μητέρας, επώνυμο μητέρας, ημερομηνία γέννησης (ημέρα, 
μήνας, έτος), τόπος γέννησης, δήμος ή κοινότητα δημο¬ 
τολογίου, αριθμός οικογενειακής μερίδας και ιθαγένεια. 
Η έκδοση του παραπάνω πιστοποιητικού δεν πρέπει να 
απέχει πέραν του τριμήνου από την ημερομηνία υποβο¬ 
λής του. Το πιστοποιητικό αυτό αναζητεί η αρχή έκδοσης 
της ταυτότητας αυτεπαγγέλτως από τον οικείο δήμο ή 
κοινότητα, εφόσον ο αϊτών δεν το υποβάλλει αυτοπρο¬ 
σώπως και δηλώνει στην ως άνω αρχή έκδοσης ότι συ- 
ναινεί στην αυτεπάγγελτη αναζήτησή του. Οι αξιωματικοί, 
υπαξιωματικοί και οπλίτες των Ενόπλων Δυνάμεων και 
οι αντίστοιχοι των Σωμάτων Ασφαλείας που εξέρχονται 
από την ενεργό υπηρεσία ή την πολεμική διαθεσιμότητα 
συνυποβάλλουν την προβλεπόμενη από τις διατάξεις του 
άρθρου 7 παρ. 1 του ν.δ.127/1969 βεβαίωση. 

γ. Τέσσερις (4) ασπρόμαυρες φωτογραφίες πρόσφα¬ 
της έκδοσης, διαυγείς, επί λευκού και πορώδους χάρτου, 
τύπου ματ, διαστάσεων 0,036 X 0,036 του μέτρου και 
πάχους έως 0,0001 του μέτρου, οι οποίες να απεικονί¬ 
ζουν την μορφή του αιτούντος κατά μέτωπο μέχρι του 
στήθους και ασκεπή. 

δ. Βεβαίωση νοσηλευτικού ιδρύματος ή υγειονομικού 
εργαστηρίου, στην οποία αναγράφεται η ομάδα αίματος 
και το ΒΗΕδϋδ, εφόσον ο ενδιαφερόμενος επιθυμεί την 
αναγραφή των στοιχείων αυτών. 

2. Τα στοιχεία ταυτότητας του αιτούντος βεβαιώνο¬ 
νται από ένα μάρτυρα. Προκειμένου περί ανηλίκου, η 
βεβαίωση της ταυτότητάς του δύναται να γίνεται από 
έναν γονέα αυτού ή από εκείνον που έχει την επιμέ¬ 
λεια ή επιτροπεία του. Για την ανωτέρω βεβαίωση της 
ταυτότητας συμπληρώνονται οι σχετικές ενδείξεις στη 
δεύτερη όψη της αίτησης. 

Άρθρο 3. 

Τύπος δελτίου ταυτότητας. 

1. Το δελτίο ταυτότητας είναι διαστάσεων 6,5 X 11 


εκατοστών του μέτρου και φέρει μοναδική αρίθμηση 
η οποία απαρτίζεται από δύο από τα κεφαλαία γράμ¬ 
ματα Α, Β, Ε, Ζ, Η, I, Κ, Μ, Ν, Ο, Ρ, Τ, Υ και X καθώς και 
από εξαψήφιο αριθμό. Ο τύπος του δελτίου είναι αυτός 
που καθορίζεται στο Τμήμα Β' του παραρτήματος του 
άρθρου 12. 

2. Σε κάθε έντυπο δελτίου ταυτότητας αντιστοιχούν 
τρία έντυπα αίτησης που φέρουν την ίδια με αυτό αρίθ¬ 
μηση. 

Αρθρο 4. 

Διαδικασία. 

1. Ο αρμόδιος υπάλληλος της αστυνομικής αρχής έκ¬ 
δοσης δελτίου ταυτότητας: 

α. Παραλαμβάνει και ελέγχει τα δικαιολογητικά για 
την έκδοση του δελτίου ταυτότητος, ενημερώνοντας 
τον αιτούντα για την εγγραφή των στοιχείων του και 
με λατινικούς χαρακτήρες σύμφωνα με τη διάταξη του 
άρθρου 2 παρ. 1 α. 

β. Ερευνά στο κεντρικό αρχείο ταυτοτήτων που 
τηρείται από τη Διεύθυνση Κρατικής Ασφάλειας του 
Αρχηγείου Ελληνικής Αστυνομίας για τυχόν ύπαρξη 
προηγούμενου δελτίου ταυτότητος στο όνομα του εν¬ 
διαφερομένου. 

2. Στις περιπτώσεις που ο αϊτών υποβάλλει ο ίδιος 
το πιστοποιητικό της παρ. 1β του άρθρου 2, εκδίδεται 
αμέσως το δελτίο ταυτότητας. Ειδικότερα, ο αρμόδι¬ 
ος υπάλληλος της αρχής έκδοσης ελέγχει τα στοιχεία 
ταυτότητας του αιτούντα, συμπληρώνει ηλεκτρονικά 
την αίτηση και το έντυπο του δελτίου ταυτότητας, επι¬ 
κολλά τις φωτογραφίες και καλεί τον αιτούντα και το 
μάρτυρα να υπογράψουν στις οικείες θέσεις. Στη συνέ¬ 
χεια ο υπάλληλος υπογράφει την αίτηση και το δελτίο 
ταυτότητας, μεριμνά για την υπογραφή τους από τον 
Διοικητή της Υπηρεσίας και σφραγίζει την πρώτη όψη 
του δελτίου ταυτότητας με την ειδική σφραγίδα έκδο¬ 
σης. Το δελτίο ταυτότητας ενσωματώνεται σε διαφανή 
πλαστική ύλη και παραδίδεται στον αιτούντα, αφού αυ¬ 
τός υπογράψει για την παραλαβή του στην αίτηση. 

3. Στις περιπτώσεις που το πιστοποιητικό της παρ. 1β 
του άρθρου 2 αναζητείται υπηρεσιακά από τον οικείο 
δήμο ή κοινότητα, η έκδοση του δελτίου ταυτότητας, 
γίνεται σύμφωνα με όσα προβλέπονται στην προηγού¬ 
μενη παράγραφο μετά την παραλαβή του πιστοποιη¬ 
τικού αυτού. 

4. Η αρχή έκδοσης του δελτίου ταυτότητας μεριμνά για 
την καταχώρηση στο κεντρικό αρχείο ταυτοτήτων του 
αριθμού δελτίου ταυτότητας που εκδόθηκε και των στοι¬ 
χείων του κατόχου του όπως αναγράφονται σε αυτό. 

5. Οι δύο αιτήσεις σφραγίζονται με την υπηρεσια¬ 
κή σφραγίδα της αρχής έκδοσης. Η μία τηρείται στο 
αρχείο της εκδούσας αρχής, ενώ η άλλη υποβάλλεται 
στη Διεύθυνση Ασφαλείας Αττικής ή Θεσσαλονίκης ή 
στην υποδιεύθυνση ή τμήμα ασφαλείας της έδρας της 
αστυνομικής διεύθυνσης, κατά περίπτωση. Η τρίτη αί¬ 
τηση που δεν σφραγίζεται υποβάλλεται στη Διεύθυνση 
Κρατικής Ασφάλειας του Αρχηγείου Ελληνικής Αστυνο¬ 
μίας (Δ.Κ.Α./Α.Ε.Α.). Όταν αρχή έκδοσης είναι υποδιεύ¬ 
θυνση ασφαλείας ή τμήμα ασφαλείας που λειτουργεί 
στην έδρα αστυνομικής διεύθυνσης συμπληρώνονται 
μόνο δύο αιτήσεις εκ των οποίων η μία σφραγίζεται 
και τηρείται στο αρχείο της, η δε άλλη υποβάλλεται 
στη Δ.Κ.Α./Α.Ε.Α. 

Άρθρο 5. 

Ακύρωση δελτίου ταυτότητας - Αντικατάσταση. 

1. Το δελτίο ταυτότητας ακυρώνεται και αντικαθίστα¬ 
ται: 

α. Λόγω ακύρωσης ένεκα μεταβολής οποιουδήποτε 
στοιχείου της ταυτότητας του κατόχου, όπως ορίζεται 
στο άρθρο 6 ν.δ. 127/1969. 

β. Λόγω μη αναγραφής στο δελτίο ταυτότητας της 
ιθαγένειας του κατόχου ή λόγω μη αναγραφής των 
στοιχείων του κατόχου με λατινικούς χαρακτήρες, όπως 
προβλέπεται στο άρθρο 1 παρ. Ια. 

γ. Λόγω φθοράς. 

δ. Λόγω παρέλευσης δεκαετίας από την έκδοσή 
του. 

ε. Λόγω απώλειας ή κλοπής. 

2. Για την αντικατάσταση δελτίου ταυτότητας υποβάλ¬ 
λονται τα δικαιολογητικά και ακολουθείται η διαδικα¬ 
σία που προβλέπεται για την αρχική έκδοση. Επιπλέον 
υποβάλλεται το παλαιό δελτίο ταυτότητας με εξαίρεση 
τις περιπτώσεις κλοπής ή απώλειας. Στις περιπτώσεις 
φθοράς και απώλειας υποβάλλεται και υπεύθυνη δή¬ 
λωση περί των συνθηκών της φθοράς ή της απώλειας 
καθώς και αποδεικτικό καταβολής των τελών που κα¬ 
θορίζονται κάθε φορά με κοινή απόφαση των Υπουργών 
Οικονομίας και Οικονομικών και Δημόσιας Τάξης (άρθρο 
8 ν.δ.127/1969). Εάν η απώλεια ή η φθορά διαπιστωθεί 
ότι οφείλεται σε λόγους ανωτέρας βίας, όπως σεισμό, 
πυρκαγιά, ναυάγιο και κλοπή, το δελτίο ταυτότητας εκ- 
δίδεται ατελώς. Δεν είναι υποχρεωτική η βεβαίωση των 
στοιχείων ταυτότητας του αιτούντος από μάρτυρα στην 
περίπτωση αντικατάστασης δελτίου που κατατίθεται 
όταν τα στοιχεία του κατόχου είναι ευκρινή, καθώς και 
όταν το δελτίο που αντικαθίσταται έχει εκδοθεί από 
την ίδια αρχή. Τα κατατιθέμενα δελτία τηρούνται ως 
δικαιολογητικά. 

3. Σε περίπτωση απώλειας ή κλοπής δελτίου ταυτότη¬ 
τας, ο δικαιούχος αυτού οφείλει να υποβάλλει αμέσως 
υπεύθυνη δήλωση στην αστυνομική ή προξενική αρχή 
του τόπου διαμονής ή κατοικίας του της περιφέρειας 
στην οποία έλαβε χώρα η απώλεια ή η κλοπή και να 
παρέχει κάθε πληροφορία που να αποδεικνύει το βάσιμο 
των ισχυρισμών του. Η αστυνομική αρχή, πέραν των 
λοιπών ενεργειών της, διαβιβάζει τη δήλωση αυθημερόν 
στην αρχή έκδοσης του δελτίου ταυτότητας, η οποία 
προβαίνει στην ακύρωση της πράξης έκδοσής της και 
ενεργεί σχετική καταχώρηση στο κεντρικό αρχείο ταυ¬ 
τοτήτων. 

4. Εκείνος που ευρίσκει δελτίο ταυτότητας οφείλει να 
παραδώσει αυτό στην πλησιέστερη αστυνομική αρχή, η 
οποία στη συνέχεια το διαβιβάζει στην αρχή έκδοσής 
του. 

5. Η αρχή έκδοσης που παραλαμβάνει το ανευρεθέν 
δελτίο ταυτότητας ερευνά εάν έχει ήδη μεσολαβήσει 
αντικατάσταση του δελτίου λαμβάνοντας παράλληλα 
και σχετική υπεύθυνη δήλωση του δικαιούχου, ενώ στη 
συνέχεια συσχετίζει αυτό με την πράξη ακύρωσης και 
προβαίνει στην καταστροφή του. 

Αρθρο 6. 

Διαχείριση εντύπων δελτίων ταυτότητας. 

1. Τα έντυπα δελτίου ταυτότητας και αιτήσεων απο¬ 
τελούν υλικό του Ελληνικού Δημοσίου. Ο υπάλληλος 
που παραλαμβάνει και διαχειρίζεται τα έντυπα αυτά, 


καθίσταται υπόλογος για τη χρήση τους σύμφωνα με 
τις ισχύουσες διατάξεις. 

2. Για κάθε απώλεια ή φθορά σε έντυπο δελτίου ταυ¬ 
τότητας υποβάλλεται λεπτομερής αναφορά στη Δ.Κ.Α./ 
Α.Ε.Α. Από την κατά τόπο αρμόδια Διεύθυνση Ασφαλείας 
ή Αστυνομική Διεύθυνση ενεργείται ένορκη διοικητική 
εξέταση (Ε.Δ.Ε.), σύμφωνα με τις ισχύουσες διατάξεις και 
επιβάλλονται κυρώσεις κατά παντός υπαιτίου. Επιπλέον 
από τις οικείες διαχειρίσεις καταλογίζεται σε βάρος 
των υπαιτίων η αξία των εντύπων. 

3. Τα έντυπα δελτίων ταυτότητας που υπέστησαν 
φθορά καταστρέφονται από τριμελή επιτροπή βαθμο¬ 
φόρων, εκ των οποίων ο ένας τουλάχιστον είναι αξιω¬ 
ματικός, που συγκροτείται από την αρχή έκδοσης μετά 
το πέρας της Ε.Δ.Ε. και τον καταλογισμό της αξίας 
του. Η επιτροπή αυτή συντάσσει σχετικό πρακτικό εις 
τριπλούν, από τα οποία ένα παραμένει στο αρχείο της 
αρχής έκδοσης, ένα υποβάλλεται στην οικεία Διαχείρι¬ 
ση Υλικού και ένα στην κατά τόπο αρμόδια Διεύθυνση 
Ασφαλείας ή Υποδιεύθυνση ή Τμήμα Ασφαλείας της 
έδρας της Αστυνομικής Διεύθυνσης. 

4. Τα έντυπα των δελτίων ταυτότητας που από την 
εκτύπωσή τους δεν πληρούν τις προϋποθέσεις για πε¬ 
ραιτέρω χρήση υποβάλλονται με σχετική αναφορά στην 
Δ.Κ.Α./Α.Ε.Α. 

Άρθρο 7. 

Δελτία ταυτότητας κατατασσόμενων στις Ένοπλες 
Δυνάμεις και Σώματα Ασφαλείας. 

1. Οι κατατασσόμενοι στις Ένοπλες Δυνάμεις ως μα¬ 
θητές στρατιωτικών σχολών αξιωματικών ή υπαξιωμα- 
τικών, στην Ελληνική Αστυνομία, στο Λιμενικό και στο 
Πυροσβεστικό Σώμα, παραδίδουν το δελτίο ταυτότητας 
στις αρχές κατάταξής τους, εφοδιαζόμενοι με υπηρεσι¬ 
ακό δελτίο ταυτότητας. Τα παραδιδόμενα δελτία ταυ¬ 
τότητας διαβιβάζονται στις αστυνομικές αρχές έκδοσής 
τους και καταστρέφονται με τη διαδικασία που ορίζεται 
στο άρθρο 8. 

2. Όσοι δεν ολοκληρώνουν, για οποιοδήποτε λόγο 
τη φοίτησή τους στις σχολές της παρ. 1 δύνανται να 
παραλάβουν το κατατεθέν δελτίο ταυτότητας τους, εφ' 
όσον αυτό δεν έχει καταστραφεί, άλλως εφοδιάζονται 
με νέο δελτίο ταυτότητας, προσκομίζοντας τα προβλε- 
πόμενα δικαιολογητικά . 

3. Οι λοιποί κατατασσόμενοι στις Ένοπλες Δυνάμεις 
παραδίδουν το δελτίο ταυτότητάς τους στις υπηρεσίες 
κατάταξής τους. Οι υπηρεσίες κατάταξης διαβιβάζουν 
το δελτίο ταυτότητας στην αστυνομική αρχή έκδοσης 
για καταστροφή σύμφωνα με το άρθρο 8. Στις περιπτώ¬ 
σεις των κληρωτών, το δελτίο ταυτότητας συνοδεύει 
τα ατομικά τους έγγραφα και επιστρέφεται σε αυτούς 
από την στρατιωτική υπηρεσία μαζί με το απολυτήριο 
τους. Εάν οι κληρωτοί κατά την κατάταξή τους δεν 
παραδώσουν το δελτίο ταυτότητάς τους, επικαλούμενοι 
απώλεια, φθορά ή κλοπή, υποχρεούνται να υποβάλουν 
στην στρατιωτική υπηρεσία κατάταξης σχετική υπεύ¬ 
θυνη δήλωση, αντίγραφο της οποίας διαβιβάζεται στην 
αστυνομική αρχή έκδοσης του δελτίου, η οποία ερευνά 
την ακρίβεια των δηλωθέντων. Σε περίπτωση μη έκδο¬ 
σης δελτίου ταυτότητας, η σχετική υπεύθυνη δήλωση 
του κληρωτού συνοδεύει τα ατομικά του έγγραφα και 
καταστρέφεται με την απόλυσή του. 

4. Στις περιπτώσεις που για οποιοδήποτε λόγο στους 
απολυόμενους κληρωτούς δεν παραδίδεται από την 
στρατιωτική υπηρεσία το κατατεθέν δελτίο ταυτότητας 
χορηγείται σε αυτούς σχετική βεβαίωση όπου αναγρά¬ 
φεται ο λόγος της μη παράδοσης. Η βεβαίωση αυτή κα¬ 
τατίθεται κατά την έκδοση νέου δελτίου ταυτότητας. 

Άρθρο 8. 

Καταστροφή δελτίων ταυτότητας. 

1. Τα δελτία ταυτότητας των κατατασσομένων στις 
Ένοπλες Δυνάμεις, την Ελληνική Αστυνομία, το Λιμενι¬ 
κό και το Πυροσβεστικό Σώμα, τα δελτία ταυτότητας 
που αντικαθίστανται για οποιαδήποτε αιτία, καθώς και 
εκείνα των θανόντων ατόμων, καταστρέφονται, μαζί με 
τις αιτήσεις και τα λοιπά δικαιολογητικά, από τις αρχές 
έκδοσής τους. 

2. Δεν καταστρέφονται: 

α. Τα δελτία ταυτότητας τα οποία χρησιμοποιούνται 
ως δικαιολογητικά για την αντικατάσταση δελτίων ταυ¬ 
τότητας, σύμφωνα με το άρθρο 5 παράγραφος 2. 

β. Τα δικαιολογητικά και οι αντίστοιχες αιτήσεις δελ¬ 
τίων ταυτότητας που έχουν ανακληθεί και δεν έχουν 
αφαιρεθεί από τους κατόχους τους. Η καταστροφή αυ¬ 
τών γίνεται μόνο μετά την αφαίρεση - κατάσχεση των 
δελτίων ταυτότητας από τους κατόχους τους. 

3. Η καταστροφή των δελτίων ταυτότητας ενεργείται 
από τριμελή επιτροπή βαθμοφόρων, εκ των οποίων ο 
ένας τουλάχιστον είναι αξιωματικός, που συγκροτείται 
στην αρχή έκδοσης. Για την καταστροφή των δελτίων η 
επιτροπή συντάσσει σχετικό πρακτικό. Η αρχή έκδοσης 
ενημερώνει άμεσα το κεντρικό αρχείο ταυτοτήτων για 
τα καταστραφέντα δελτία ταυτότητας και ακολούθως 
υποβάλλει αντίγραφο του σχετικού πρακτικού στην 
αρμόδια κατά περίπτωση διεύθυνση ή υποδιεύθυνση 
ασφαλείας ή τμήμα ασφαλείας έδρας αστυνομικής δι¬ 
εύθυνσης, για την καταστροφή της τηρούμενης στο 
αρχείο τους αίτησης. 

4. Οι αστυνομικές αρχές οι οποίες παραλαμβάνουν 
από τους δήμους δελτία ταυτότητας θανόντων πολιτών, 
διαβιβάζουν αυτά αμέσως στις αρχές έκδοσης για την 
καταστροφή τους, σύμφωνα με την παράγραφο 3. 


Άρθρο 9. 

Απαγόρευση έκδοσης δελτίων ταυτότητας 
από άλλους. 

Απαγορεύεται σε κάθε δημόσια ή δημοτική αρχή και 
σε κάθε φυσικό ή νομικό πρόσωπο δημοσίου ή ιδιωτικού 
δικαίου η έκδοση δελτίων ταυτότητας, ομοίων κατά το 
σχήμα, τις διαστάσεις και τις ενδείξεις, προς τα εκδι- 
δόμενα από τις αστυνομικές αρχές. 

Αρθρο 10. 

Μεταβατική διάταξη. 

1. Οι αστυνομικές αρχές έκδοσης δελτίων ταυτότη¬ 
τας, που για οποιοδήποτε λόγο δεν έχουν δυνατότητα 
ηλεκτρονικής συμπλήρωσης των στοιχείων ταυτότητας 
στο υπό έκδοση δελτίο ταυτότητας και στις αντίστοι¬ 
χες αιτήσεις, καταχωρούν τα στοιχεία αυτά χειρόγραφα. 
Στο τέλος κάθε εβδομάδας υποβάλλουν τις αιτήσεις των 
δελτίων ταυτότητας που εξέδωσαν στην κατά περίπτωση 
αρμόδια διεύθυνση ή υποδιεύθυνση ή τμήμα ασφαλείας 
έδρας αστυνομικής διεύθυνσης, για την άμεση καταχώρη- 
ση των στοιχείων στο κεντρικό αρχείο ταυτοτήτων. 

2. Οι Υπηρεσίες του τελευταίου εδαφίου της προη¬ 
γούμενης παραγράφου καταχωρούν τις μεταβολές στα 
δελτία ταυτότητας (ακύρωση, αντικατάσταση, ανεύρεση, 
ανάκληση και καταστροφή), μέχρι οι αρχές έκδοσης να 
διασυνδεθούν με το κεντρικό αρχείο ταυτοτήτων. Προς 
τούτο οι αρχές έκδοσης και λοιπές αστυνομικές αρχές 
υποβάλλουν στις προαναφερόμενες Υπηρεσίες κάθε έγ¬ 
γραφο με το οποίο επιβάλλεται καταχώρηση μεταβολής 
(απόφαση ανάκλησης, δήλωση απώλειας για οποιοδήποτε 
λόγο, δήλωση κλοπής ή ανεύρεσης καθώς και αντίγραφα 
πρακτικών καταστροφής δελτίων ταυτότητας). 

Αρθρο 11. 

Καταργούμενες διατάξεις. 

Από την έναρξη εφαρμογής της παρούσας απόφασης 
καταργείται η υπ’ αριθμ. 8200/0-441210 από 17.7.2000 
απόφαση των Υπουργών Οικονομικών και Δημόσιας Τά¬ 
ξης «Τύπος, απαιτούμενα δικαιολογητικά και αρμόδιες 
Υπηρεσίες έκδοσης δελτίων ταυτότητας» (Β'- 879), ως 
ισχύει. 




20008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 12. 
ΠΑΡΑΡΤΗΜΑ 
ΤΜΗΜΑ Α 
ΠΡΩΤΗ ΟΨΗ 



ΔΕΥΤΕΡΗ ΟΨΗ 

ΤΜΉΜΑ Β 
ΠΡΩΤΗ ΟΨΗ 

ΕΛΛΗΝΙΚΗ 

ΙβΛΓΚΝί-ΙΛ 

ΗΕΙ.Ι.ΕΝΙΟ 

ΝΑΤΙΟΝΑϋ ’■ V 

Άρθρο 13. 

Έναρξη ισχύος. 

Η ισχύς της παρούσας απόφασης αρχίζει την 1.11.2005, πλην της διάταξης του άρθρου 10, που ισχύει από τη 
δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 2005 


ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 


ΟΙ ΥΠΟΥΡΓΟΙ 


ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 12180 (4) 

Σύσταση θέσεων στον Οργανισμό Τουριστικής Εκπαίδευ¬ 
σης και Κατάρτισης (ΟΤΕΚ) κατ’ εφαρμογή του π.δ. 164/ 
2004. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 1 του ν.3320/2005 (ΦΕΚ 48/τ.Α 723.2.2005) 
«Ρύθμιση θεμάτων για το προσωπικό του Δημοσίου και των 
νομικών προσώπων του ευρύτερου δημόσιου τομέα και για 
τους Ο.Τ.Α.». 

2. Του άρθρου 11 του π.δ. 164/2004 (ΦΕΚ 134/τ.Α7ΐ9.7.2004) 
«Ρυθμίσεις για τους εργαζόμενους με συμβάσεις ορισμένου 
χρόνου στο δημόσιο τομέα». 

3. Του άρθρου 90 του Κώδικα νομοθεσίας για την Κυβέρνηση 
και τα Κυβερνητικά όργανα που κυρώθηκε με το άρθρο πρώτο 
του π.δ. 63/2005 (Α' 98). 

4. Της υπ’αριθμ. ΔΙΔΚ/Φ.1/2/6139/23.4.2004 κοινής απόφασης 
του Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και Αποκέ¬ 
ντρωσης» (Β'527). 

5. Της υπ’αριθμ. 14650/ΔΙΟΕ 85/17.3.2004 κοινής απόφασης του 
Πρωθυπουργού και του Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονομίας και 
Οικονομικών» (Β "519) 

6. Το υπ’ αριθμ. 122/2004 π.δ./γμα «Ανασύσταση του Υπουρ¬ 
γείου Τουρισμού» (ΦΕΚ 85/Α/2004). 

7. Τον ν.3270/2004 (ΦΕΚ 187/Α/04) «Αρμοδιότητες του Υπουρ¬ 
γείου Τουριστικής Ανάπτυξης και θέματα Τουρισμού.» 

8. Το υπ’ αριθμ. 121/2004 π.δ./γμα «Διορισμός Υπουργών και 
Υφυπουργών» (ΦΕΚ 84/Α2004). 

9. Το υπ’ αριθμ. 123/2004 π.δ./γμα «Διορισμός Υπουργού, Ανα¬ 
πληρωτή Υπουργού και Υφυπουργών» (ΦΕΚ 86/Α/2004). 

10. Την υπ’ αριθμ. 1153/20.4.2004 (ΦΕΚ 591/Β/2004) Κοινή Από¬ 
φαση του Πρωθυπουργού και του Υπουργού τουρισμού «Ανά¬ 
θεση αρμοδιοτήτων στον Υφυπουργό Τουρισμού Αναστάσιο 
Λιάσκο». 

11. Την υπ’ αριθμ. Υ165/16.6.2005 (ΦΕΚ150/Γ/22.6.2005) Κοινή 
Απόφαση του Πρωθυπουργού και του Υπουργού Τουριστικής 
Ανάπτυξης «Διορισμός Γενικού Γραμματέα του Υπουργείου 
Τσυριστικής Ανάπτυξης». 

12. Τις υπ’ αριθμ. 13/9.12.2004,18/15.12.2004 και 411/15.12.2004 απο¬ 
φάσεις των Υπηρεσιακών Συμβουλίων του Οργανισμού Τουρι¬ 
στικής Εκπαίδευσης και Κατάρτισης (ΟΤΕΚ). 

13. Την υπ’ αριθμ. 739/27.7.2005 απόφασης του Ε ' τμήματος 
του ΑΣΕΠ περί υπαγωγής στις ρυθμίσεις του π.δ./γματος 164/ 

2004 συμβασιούχων υπαλλήλων του Οργανισμού Τουριστικής 
Εκπαίδευσης και Κατάρτισης (Ο.Τ.Ε.Κ.) Ν.Π.Δ.Δ. 

14. Την υπ’ αριθμ .380/6.10.2005 απόφαση που λήφθηκε στην 
40η συνεδρίαση του Δ.Σ. του Ο.Τ.Ε.Κ. 

15. Το υπ’ αριθμ. 10116/7.10.2005 έγγραφο του Οργανισμού 
Τουριστικής Εκπαίδευσης και Κατάρτισης. 

16. Το γεγονός ότι δεν υφίστανται κενές οργανικές θέσεις 
αντίστοιχων ειδικοτήτων. 

17. Το γεγονός ότι από την εφαρμογή των διατάξεων της 
παρούσας απόφασης προκαλείται για το οικονομικό έτος 

2005 δαπάνη εκατόν ενενήντα πέντε χιλιάδων ενενήντα ευρώ 
(195.090) και για το οικονομικό έτος 2006 οκτακόσιων έξι χιλιά¬ 
δων ευρώ (806.000), τα οποία και θα καλυφθούν από πιστώσεις 
του τακτικού προϋπολογισμού του Οργανισμού Τουριστικής 
Εκπαίδευσης και Κατάρτισης (κωδ. 0212, 0224, 0225, 0244, 0227, 
0223), αποφασίζουμε: 

1. Συστήνονται σαράντα οκτώ (48) οργανικές θέσεις προσω¬ 
πικού με σύμβαση εργασίας ιδιωτικού δικαίου αορίστου χρό¬ 
νου, στον Οργανισμό Τουριστικής Εκπαίδευσης και Κατάρτισης 
(ΟΤΕΚ), προκειμένου να καλυφθούν οι διαπιστωθείσες πάγιες 


και διαρκείς ανάγκες, κατ’ εφαρμογή του π.δ. 164/2004. 

Οι θέσεις κατά κατηγορία και κλάδο έχουν ως εξής: 
ΑΝΑΒΥΣΣΟΥ (ΘΕΣΕΙΣ 18) 

ΠΕ 18 ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ δύο 
(2) θέσεις 

ΠΕ 19 ΕΚΠΑΙΔΕΥΤΙΚΟΣ ΠΛΗΡΟΦΟΡΙΚΗΣ μία (1) θέση 
ΤΕ 01 ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ δύο (2) 
θέσεις 

ΔΕ 01 ΕΚΠΑΙΔΕΥΤΙΚΟΣ ΞΕΝ/ΚΩΝ & ΕΠΙΣ/ΣΤΙΚΩΝ ΕΠΙΧΕΙΡΗ¬ 
ΣΕΩΝ δύο (2) θέσεις 

ΔΕ 01 ΕΚΠΑΙΔΕΥΤΙΚΟΣ ΤΕΧΝΙΚΟΣ ΖΑΧΑΡΟΠΛΑΣΤΙΚΗΣ μία 

(1) θέση 

ΔΕ 01 ΕΚΠΑΙΔΕΥΤΙΚΟΣ- ΜΑΓΕΙΡΙΚΗΣ ΤΕΧΝΗΣ δύο (2) θέ¬ 
σεις 

ΤΕ ΕΠΙΜΕΛΗΤΗΣ μία (1) θέση 

ΔΕ ΔΙΟΙΚΗΤΙΚΟΣ ΥΠΑΛΛΗΛΟΣ ΥΠΟΣΤ/ΞΗ ΕΚΠ/ΣΗΣ τρεις (3) 
θέσεις 

ΔΕ ΚΑΘΑΡΙΣΤΡΙΑ μία (1) θέση 
ΥΕ ΜΑΓΕΙΡΑΣ Α'ΜΠΟΥΦΕΤΖΗΣ μία (1) θέση 
ΥΕ ΜΑΓΕΙΡΑΣ Β'ΜΠΟΥΦΕΤΖΗΣ μία (1) θέση 
ΥΕ ΕΡΓΑΤΗΣ ΚΗΠΟΥ μία (1) θέση 
ΓΑΛΑΞΕΙΔΙΟΥ (ΘΕΣΕΙΣ 3) 

ΠΕ 18 ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ μία (1) 
θέση 

ΔΕ ΧΕΙΡΙΣΤΗΣ Η/Υ μία (1) θέση 

ΔΕ ΔΙΟΙΚΗΤΙΚΟΣ ΥΠΑΛΛΗΛΟΣ ΥΠΟΣΤΗΡΙΞΗΣ ΕΚΠ/ΣΗΣ-ΓΡΑΜ- 
ΜΑΤΕΙΑΚΗ ΥΠΟΣΤ/ΞΗ ΕΚΠ/ΡΙΟΥ- ΧΕΙΡΙΣΜΟΣ Η/Υ μία (1) θέση 
ΗΡΑΚΛΕΙΟ (ΘΕΣΕΙΣ 7) 

ΠΕ 18 ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ δύο 

(2) θέσεις 

ΔΕ 01 ΕΚΠΑΙΔΕΥΤΙΚΟΣ ΞΕΝ/ΚΩΝ & ΕΠΙΣ/ΙΚΩΝ ΕΠΙΧΕΙΡΗΣΕΩΝ 
μία (1) θέση 

ΤΕ ΝΥΧΤΕΡΙΝΟΣ ΕΠΙΜΕΛΗΤΗΣ μία (1) θέση 
ΤΕ ΕΠΙΜΕΛΗΤΗΣ μία (1) θέση 

ΤΕ Β. ΛΟΓΙΣΤΗΣ - ΔΙΑΧ/ΙΣΤΗΣ - ΟΙΚΟΝΟΜΟΣ - ΑΠΟΘΗΚΑΡΙΟΣ 
μία (1) θέση 

ΔΕ ΜΑΓΕΙΡΑΣ Α ' μία (1) θέση 
ΜΑΚΕΔΟΝΙΑ (ΘΕΣΕΙΣ 11) 

ΠΕ 18 ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ δύο 
(2) θέσεις 

ΤΕ ΕΠΙΜΕΛΗΤΗΣ δύο (2) θέσεις 
ΥΕ ΜΑΓΕΙΡΑΣ Β ' - ΜΠΟΥΦΕΤΖΗΣ δύο (2) θέσεις 
ΤΕ ΝΥΧΤΕΡΙΝΟΣ ΕΠΙΜΕΛΗΤΗΣ μία (1) θέση 
ΤΕ ΔΙΟΙΚΗΤΙΚΟΣ ΥΠΑΛΛΗΛΟΣ ΥΠΟΣΤ/ΞΗ ΕΚΠ/ΣΗΣ δύο (2) 
θέσεις 

ΥΕ ΕΡΓΑΤΗΣ μία (1) θέση 
ΥΕ ΕΡΓΑΤΗΣ ΚΗΠΟΥ μία (1) θέση 
ΡΟΔΟ (ΘΕΣΕΙΣ 2) 

ΠΕ 18 ΕΚΠΑΙΔΕΥΤΙΚΟΣ ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ μία (1) 
θέση 

ΠΕ ΛΟΓΙΣΤΗΣ - ΔΙΑΧΕΙΡΙΣΤΗΣ μία (1) θέση 
ΘΡΑΚΗ (ΘΕΣΕΙΣ 2) 

ΠΕ ΛΟΓΙΣΤΗΣ - ΔΙΑΧΕΙΡΙΣΤΗΣ μία (1) θέση 
ΔΕ ΧΕΙΡΙΣΤΗΣ Η/Υ μία (1) θέση 
ΚΕΝΤΡΙΚΗΣ ΥΠΗΡΕΣΙΑΣ ΟΤΕΚ (ΘΕΣΕΙΣ 5) 

ΠΕ ΥΠΑΛΛΗΛΟΣ ΥΠΟΣΤΗΡΙΞΗΣ ΔΙΟΙΚΗΤΙΚΟΥ ΕΡΓΟΥ μία (1) 
θέση 

ΠΕ ΑΡΧΙΤΕΚΤΟΝΑΣ μία (1) θέση 
ΠΕ ΟΙΚΟΝΟΜΟΛΟΓΟΣ μία (1) θέση 
ΠΕ ΛΟΓΙΣΤΗΣ - ΔΙΑΧΕΙΡΙΣΤΗΣ δυο (2) θέσεις 
2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΑΝΑΣΤΑΣΙΟΣ ΛΙΑΣΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




